6. โครงการในอนาคต

บริการในอนาคตของ AIS

การพัฒนาเทคโนโลยีด้านโทรคมนาคมที่ไม่หยุดนิ่ง
โทรศัพท์เคลื่อนที่จึงไม่ได้เป็นแค่เพียงอุปกรณ์สื่อสารด้วยเสียงเท่านั้น บริษัทฯ
จึงมีนโยบายที่จะพัฒนาการให้บริการแบบ Non-Voice
ซึ่งถือได้ว่าเป็นเทคโนโลยีชั้นสูงออกให้บริการแก่ลูกค้าในหลายรูปแบบ
เพื่อเป็นการสร้างความพึงพอใจให้แก่ลูกค้า บริการที่ AIS จะเปิดให้บริการมีดังนี้

1.  GPRS

การนำเทคโนโลยี GPRS (General Packet Radio Service) มาใช้กับเครือข่าย GSM
จะทำให้ AIS สามารถเชื่อมโยงเครือข่าย GSM กับเครือข่าย IP ภายนอกได้ เช่น เครือข่าย
Internet และ Intranet ขององค์กรต่างๆ ทำให้ AIS สามารถให้ Internet
ผ่านทางโทรศัพท์เคลื่อนที่ Digital GSM ได้
ผู้ใช้บริการสามารถเชื่อมต่อวงจรไปยังเครือข่ายภายนอก และทำการส่งข้อมูลได้สูงถึงระดับ 115
kbit/s การใช้ resource ของเครือข่ายจะใช้ตามความจำเป็นที่ต้องใช้งานเท่านั้น
ดังนั้นวิธีการคิดค่าใช้บริการ ก็จะคิดตามปริมาณการส่งข้อมูลผ่านเครือข่าย
แทนที่จะคิดตามช่วงเวลาของการเชื่อมต่อวงจร การ Implement GPRS ของบริษัทฯ
สามารถทำได้อย่างรวดเร็วด้วยการลงทุนที่ต่ำ

2.  mPocket4u.com

บริการ WAP ที่รวบรวมบริการหลากหลายรูปแบบเพื่อกลุ่มลูกค้า GSM 2 Watt
ในการท่องโลกอินเตอร์เน็ตผ่านทางโทรศัพท์เคลื่อนที่ระบบ Wireless Application Protocol
โดยมีบริการดังนี้

My Service บริการเพื่อการคัดสรรเฉพาะบริการที่มีการใช้งานเป็นประจำ หรือบริการที่ชื่นชอบ

  mMail เพิ่มความสะดวกสบายในการติดต่อผ่านทาง e-Mail ผ่านทางโทรศัพท์เคลื่อนที่
  Digital GSM โดยสามารถ Read, Compose mail, Reply, Delete
  ได้โดยสะดวกผ่านทางโทรศัพท์เคลื่อนที่ ตลอด 24 ชั่วโมง ไม่จำกัดสถานที่

  mInfotainment รวบรวมข้อมูลที่เป็นประโยชน์ไว้อย่างหลากหลาย เช่น business,
  entertainment, sports, News, Phone Directory, Travel และข้อมูล AIS
  Customer Care

  mSearch บริการค้นหาแว๊บไซต์หัวข้อต่างๆ จากฐานข้อมูลทั่วโลก

  Games บริการเพื่อความบันเทิง อาทิ Virtual Pet, Tic Tac Toe
  และอีกหลากหลายเกมส์ที่ทยอยเพิ่มตลอดทั้งปี

  Cool Sites! เวบไซต์ที่น่าสนใจ และถูกคัดสรรโดยทีมงานที่มีประสบการณ์เฉพาะทาง
  ทั้งเวบไซต์ภายในประเทศและต่างประเทศ

  Hints&Tips อธิบายการใช้งานอย่างง่ายของบริการในหมวดต่างๆ ภายใต้ mPocket4u.com

  What’s News บริการข้อมูลข่าวสาร และเทคโนโลยีที่น่าสนใจจากทั่วทุกมุมโลก

อย่างไรก็ตาม mPocket4u.com มีโครงการในการพัฒนาบริการใหม่ๆ
ที่ทันสมัยและตรงต่อความต้องการของกลุ่มลูกค้ามากที่สุด อาทิ บริการ Education บริการ
shopping เป็นต้น ทั้งนี้บริการจาก mpocket4u.com
มีเป้าหมายเพื่อการตอบสนองความต้องการของลูกค้า
จึงกำหนดหลักการในการคัดสรรเฉพาะบริการที่น่าสนใจและตรงต่อความต้องการของกลุ่มลูกค้า GSM
2 WATT

3.  Push Service

บริการรับข้อมูลตามความต้องการของกลุ่มลูกค้า GSM 2 Watt อาทิบริการข้อมูลจากตลาดหลักทรัพย์
โดยลูกค้าสามารถเลือกเฉพาะข้อมูลหลักทรัพย์ที่สนใจได้
ตลอดจนจับตาดูความเคลื่อนไหวของหลักทรัพย์ที่สนใจ หรือแม้แต่บริการข้อมูลการแข่งขันการกีฬาที่
AIS สามารถส่งข้อมูลผลการแข่งขันมาให้ทันทีที่มีการเคลื่อนไหวใดๆ ในเกมส์การแข่งขันนั้น เช่น
การทำคะแนน การขยายเวลาแข่งขัน เป็นต้น นอกจากนี้ข้อมูลในแง่ของความบันเทิง เช่น
ตารางการฉายภาพยนตร์เฉพาะภาพยนตร์ที่เข้าใหม่และอยู่ในความสนใจของลูกค้า
ลูกค้าสามารถกำหนดให้ AIS ส่งข้อมูลมายังโทรศัพท์เคลื่อนที่ของตนได้ทุกที่ ทุกเวลา โดยทาง AIS
มีโครงการในการพัฒนาบริการใหม่ๆ ที่ตอบสนองความต้องการของลูกค้าอย่างต่อเนื่อง

4.  Location Base Service

Location Base Service คือ บริการค้นหาเส้นทางผ่านทางโทรศัพท์เคลื่อนที่ โดยจะมี 2
บริการหลักสำหรับผู้ที่ต้องการทราบเส้นทางอย่างเร่งด่วนผ่านทางโทรศัพท์เคลื่อนที่ระบบ GSM 2
Watt ได้แก่ บริการ NearBy Me และ Find My Friend

1.  บริการ NearBy Me คือการให้บริการข้อมูลของสถานที่และเส้นทางอย่างคร่าว ๆ
    ของสถานที่ที่ท่านต้องการทราบในระยะทางใกล้ โดยกำหนดระยะทางไม่เกิน 5 กิโลเมตร
    จากจุดที่ท่านอยู่ปัจจุบัน สถานที่ดังกล่าวได้แก่ ธนาคาร ตู้ ATM โรงพยาบาล
    สถานที่ประกอบการ สถานีตำรวจ ห้างสรรพสินค้า โรงเรียน มหาวิทยาลัย เป็นต้น
    โดยการให้บริการเส้นทางนี้ ผู้ใช้บริการจะได้ข้อมูลเป็นแผนที่อย่างคร่าวๆ
    และคำอธิบายเส้นทางเป็นตัวอักษร

2.  บริการ Find My Friend คือบริการค้นหาเพื่อนผ่านทางโทรศัพท์เคลื่อนที่
    โดยท่านสามารถทราบตำแหน่งที่อยู่ของเพื่อนของท่านผ่านทางโทรศัพท์มือถือ
    ถือว่าเป็นการพัฒนาเทคโนโลยีของการส่งสัญญาณระหว่างโทรศัพท์เคลื่อนที่อีกรูปแบบหนึ่ง
    การทำงานคือโทรศัพท์มือถือทั้ง 2 เครื่องจะส่งคลื่นเพื่อค้นหาจุดตำแหน่งของกันและกัน